प्रोफेसर जगपाल सिंह इंदिरा गांधी नेशनल ओपन यूनिवर्सिटी (इग्नू), नई दिल्ली के सामाजिक विज्ञान विद्यापीठ में पढ़ाते हैं। वे दिल्ली विश्वविद्यालय के दयाल सिंह कालेज और शिलांग स्थित नार्थ ईस्टर्न हिल यूनिवर्सिटी, शिलांग में अध्यापन कार्य कर चुके हैं। प्रजातंत्र और विकास, पहचान की राजनीति, मान्यता की राजनीति और ग्रामीण राजनीति उनकी विशेषज्ञता के क्षेत्र हैं। वे भारत में सरकार और राजनीति, भारत के राज्यों में राजनीति, भारत में सामाजिक आंदोलन और राजनीति, भारत : प्रजातंत्र और विकास और भारत : राज्य और समाज जैसे विषयों पर अध्यापन कार्य करते रहे हैं।